CELEX: 22013D0201
Language: bg
Date: 2013-11-08 00:00:00
Title: Решение на Съвместния комитет на ЕИП № 201/2013 от 8 ноември 2013 година за изменение на приложение XI (Електронни комуникации, аудио-визуални услуги и информационно общество) към Споразумението за ЕИП

27.3.2014   
            
            
               BG
            
            
               Официален вестник на Европейския съюз
            
            
               L 92/27
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 201/2013
   от 8 ноември 2013 година
   за изменение на приложение XI (Електронни комуникации, аудио-визуални услуги и информационно общество) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство (Споразумението за ЕИП), и по-специално член 98 от него,
   като има предвид, че:
   
               (1)
            
            
               Препоръка 2010/167/ЕС на Комисията от 19 март 2010 г. относно разрешителния режим за системи за мобилни съобщителни услуги на борда на плавателни съдове (MCV услуги) (1) следва да бъде включена в Споразумението за ЕИП.
            
         
               (2)
            
            
               Ето защо приложение XI към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 26л (Препоръка 2010/572/ЕС на Комисията) от приложение XI към Споразумението за ЕИП се вмъква следната точка:
   
               „26м.
            
            
               
                  32010 H 0167: Препоръка 2010/167/ЕС на Комисията от 19 март 2010 г. относно разрешителния режим за системи за мобилни съобщителни услуги на борда на плавателни съдове (MCV услуги) (ОВ L 72, 20.3.2010 г., стр. 42).“
            
         Член 2
   Текстовете на Препоръка 2010/167/ЕС на исландски и норвежки език, които се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 9 ноември 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 8 ноември 2013 година.
      
         
            За Съвместния комитет на ЕИП
         
         
            Председател
         
         Thórir IBSEN
         
      
   
   
      (1)  ОВ L 72, 20.3.2010 г., стр. 42.
   
      (2)  Без отбелязани конституционни изисквания.